2023.3.13.
HU
Az Európai Unió Hivatalos Lapja
C 94/63
4.
A negyedik jogalap a jogvita tárgyát képező jelentés elkészítésére vonatkozó szabályszerű határidő túllépésén alapul. 5.
Az ötödik jogalap ténybeli tévedéseken és számítási hibákon alapul.
A felperes e tekintetben úgy véli, hogy a hibás szorzók és kerekítési szabályok alkalmazása hibás összesített általános érdemjegyet eredményezett. 6.
A hatodik jogalap a meghallgatáshoz való jog megsértésén alapul, arra tekintettel, hogy a felperes és fellebbviteli értékelője közötti szóbeli megbeszélés a felperes által a jelentéstervezettel szemben megfogalmazott észrevételeknek csak egy részére vonatkozott.
2023. január 30-án benyújtott kereset – Domator24 kontra EUIPO – Acer (PREDATOR) (T-33/23. sz. ügy) (2023/C 94/76) A keresetlevél nyelve: lengyel Felek Felperes: Domator24 sp. z o.o.
(Zielona Góra, Lengyelország) (képviselő: T. Gawliczek jogtanácsos) Alperes: az Európai Unió Szellemi Tulajdoni Hivatala (EUIPO) A másik fél a fellebbezési tanács előtti eljárásban: Acer, Inc. (Tajpej, Tajvan) Az EUIPO előtti eljárás adatai A vitatott védjegy jogosultja: a felperes.
A vitatott védjegy: a „PREDATOR” európai uniós szóvédjegy – 16 757 262. sz.
európai uniós védjegy.
Az EUIPO előtti eljárás: törlési eljárás.
A megtámadott határozat: az EUIPO ötödik fellebbezési tanácsának 2009. november 9-én hozott határozata (R 381/2022-5. sz. ügy).
Kereseti kérelmek A felperes azt kéri, hogy a Törvényszék: — részlegesen (a határozat 1. és 2. pontjában) helyezze hatályon kívül az EUIPO 2022. november 9-i megtámadott határozatát, és állapítsa meg, hogy a jelen ügyben nem teljesül a 207/2009/EK tanácsi rendelet 8. cikke (1) bekezdésének b) pontjával összefüggésben értelmezett 53. cikke (1) bekezdésének a) pontjában foglalt valamennyi feltétel, következésképpen az elsőfokú határozatnak helyt kell adni, és az EUTM-016757262 „PREDATOR” védjegy törlése iránti kérelmet teljes egészében el kell utasítani; — kötelezze a felperest az Európai Unió Törvényszéke előtti eljárás költségeinek, valamint – az eljárási szabályzat 190. cikkének (2) bekezdése alapján – a felperesnek az EUIPO fellebbezési tanácsa előtti eljárás során szükségszerűen felmerült költségeinek viselésére; — ha a fellebbezési tanács előtti eljárásban részt vevő másik fél beavatkozik az eljárásba, kötelezze őt a saját költségeinek viselésére.
Jogalapok — Az európai uniós védjegyről szóló, 2009. február 26-i 207/2009/EK tanácsi rendelet (kodifikált változat) 53. cikke (1) bekezdése a) pontjával összefüggésben értelmezett 8. cikke (1) bekezdése b) pontjának megsértése; — a bizonyítékok szabad mérlegelése elvének megsértése és az (EU) 2017/1001 európai parlamenti és tanácsi rendelet 95. cikke (1) bekezdésének megsértése, összefüggésben az (EU) 2018/625 felhatalmazáson alapuló bizottsági rendelet 55. cikkének (1) és (2) bekezdésével és 22. cikkének (2) bekezdésével.